
Projekteerimistingimuste määramine

(Elektrijaama tee 57b ja Elektrijaama tee 59 territooriumile tootmishoone kõrvalhoone (salvestusseadme hoone) ja uute rajatiste püstitamine ilma detailplaneeringut koostamata)

1. ASJAOLUD JA MENETLUSE KÄIK

11.05.20109. a Eesti Energia Narva Elektrijaamad AS, registrikood 10579981, mida esindab aktsiaseltsi kinnisvaraspetsialist Sergei Valtsev volikirja alusel, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Elektrijaama tee 57b ja Elektrijaama tee 59 territooriumile tootmishoone kõrvalhoone (salvestusseadme hoone) ja uute rajatiste püstitamiseks ilma detailplaneeringut koostamata. Hoone sees on salvestusseade, mis koosneb 20-st elektrikappi meenutavast korpusest, jahutus ja ventilatsioonisüsteem, madal- ja keskpinge jaotla ja hooldusala. 
2. ÕIGUSLIKUD ALUSED

2.1    Planeerimisseaduse § 9  lõike 10 punkti 1 kohaselt  kohalik omavalitsus võib lubada, välja arvatud riikliku kaitse alla võetud maa-alal või selle kaitsevööndis, samuti riikliku kaitse alla võetud mälestise kaitsevööndis, loodusobjekti kaitsevööndis või miljööväärtuslikul hoonestusalal, ilma detailplaneeringut koostamata tootmisettevõtte krundil olemasoleva tootmishoone laiendamist või selle kõrvalhoone püstitamist ja selleks ehitusprojekti koostamist.
2.2    Ehitusseaduse §19 lõike 1 punkti 2 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse puudumise korral projekteerimistingimused.

2.3    Ehitusseaduse §19 lõike 3 kohaselt projekteerimistingimused on kohaliku omavalitsuse   kinnitatud konkreetsele ehitisele kohaldatavad arhitektuursed ja ehituslikud tingimused. 
2.4    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

3. OTSUS

3.1 Määrata projekteerimistingimused Elektrijaama tee 57b ja Elektrijaama tee 59 territooriumile tootmishoone kõrvalhoone (salvestusseadme hoone) ja uute rajatiste püstitamiseks ilma detailplaneeringut koostamata järgnevalt: 
	3.1.1. ÜLDANDMED



	3.1.1.1 Taotleja andmed: 
             Eesti Energia Narva Elektrijaamad AS, registrikood 10579981
             Auvere küla, Vaivara vald, 40101 Ida-Virumaa 
3.1.1.2 Krundi aadress, mille kohta esitatakse taotlus: 
                Elektrijaama tee 57b, Elektrijaama tee 59
3.1.1.3  Kinnistusraamatu andmed: 
             Elektrijaama tee 57b katastriüksuse tunnus 51106:001:0151; 
             maakasutuse sihtotstarve: tootmismaa, krundi pindala 12 592,0 m2; 
             Elektrijaama tee 59 katastriüksuse tunnus 51106:001:0051; 

             maakasutuse sihtotstarve: tootmismaa, krundi pindala 1 160 988,0 m2; 
             kinnistute omanik: Eesti Energia Narva Elektrijaamad AS.

	3.1.1.4  Käesolevad projekteerimistingimused on kehtivad kuni 16.05.2011. a

	3.1.1.5  Projekteerimistingimuste koostamise alus:     

3.1.1.5.1 Projekteerimistingimuste 11.05.2010. a taotlus nr 862/1-12;
3.1.1.5.2 Ehitusseadus1, Planeerimisseadus1, Elektriohutusseadus1, Narva linna  ehitusmäärus; 
3.1.1.5.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Elektrijaama tee 57b ja Elektrijaama tee 59 territooriumile tootmishoone kõrvalhoone (salvestusseadme hoone) ja uute rajatiste püstitamine ilma detailplaneeringut koostamata.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- EVS 812-4:2005 „Tööstus- ja laohoonete ning garaažide tuleohutus”;

- Siseministri 8.09.2000. a määrus nr 55 „Tuleohutuse üldnõuded”;
- Narva Linnavolikogu 30.11.2006. a kinnitatud  määrus nr 48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811:2006 „Hoone ehitusprojekt”;

- Eesti Standard prEVS 907 „Rajatise ehitusprojekt”;

- Majandus- ja Kommunikatsiooniministri 27.12.2002. a kehtestatud määrus nr 70 „Nõuded ehitusloa taotlemisel esitatavale ehitusprojektile“ jne.
3.3.2    Ehitiste kasutamise otstarbed esitada vastavalt Majandus- ja Kommunikatsiooniministri 26.11.2002. a kehtestatud määrusele nr 10 „Ehitise kasutamise otstarvete loetelu”.

3.3.3    Tehnilised näitajad esitada vastavalt Majandus- ja Kommunikatsiooniministri 24.12.2002. a kehtestatud määrusele nr 69 „Ehitise tehniliste andmete loetelu“.
3.3.4    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.5    Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.6    Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.7    Projekt peab olema heaks kiidetud kõigil ehitusseadusega ettenähtud juhtudel.

3.3.8    Esitada kooskõlastuste koondnimekiri.

3.3.9    Narva Linnavalitsuse korraldus projekteerimistingimuste kinnitamise kohta esitada ehitusprojekti lisana.
3.3.10  Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.11  Esitada ehitusgeoloogiliste uurimistööde andmed (Ehitusseadus1 § 20).
3.3.12  Esitada ehitusprojekti sõltumatu ekspertiis (Narva linna ehitusmäärus § 23, Ehitusseadus1 § 21).
3.3.13  Esimese liigi ja sellise teise liigi mittetüüpse elektripaigaldise, mille peakaitsme nimivool ületab 250 amprit, projektile tuleb teha ekspertiis vastavalt ehitusseaduses ehitusprojekti ekspertiisile kehtestatud nõuetele (Elektriohutusseadus1 § 18).

3.3.14  Esitada töödekorraldamise projekt (Narva linna ehitusmäärus § 23, Töötervishoiu ja tööohutuse nõuded ehituses §4).

3.3.15  Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED   


3.5.1    Salvestusseadme hoone hoonestusala: Elektrijaama tee 57b krundi piirides. 

3.5.2    Hoonet teenindavad rajatised: Elektrijaama tee 57b ja Elektrijaama tee 59 kruntide piirides.
3.5.3    Hoone paiknemine territooriumil, kuju ja suurus: vastavalt tehnoloogilistele vajadustele. 
3.5.4    Hoone välisviimistlus: vaba. Värvivaated esitada mõõtkavas 1:100. Vaadetel näidata vaadete suunad ja tähistused, sissepääsude detaillahendused, akende ja uste värvitoonid, välisviimistluse materjalid ja värvikoodid jne. Metallosade värvitoonid esitada RAL kataloogi järgi. Esitada välisviimistluse ja värvilahenduse pass.
3.5.5    Jäätmekäitlus, keskkonnakaitsemeetmed ja tuleohutusmeetmed: lahendada projekti koosseisus. 
3.5.6    Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon”. Vormistada tabeli ridade abil. Tabelis esitada ehitiste tehnilised andmed (sh välisvõrgud): nimetus, olulised tehnilised näitajad, märkused.
3.5.7    Arhitektuurne, konstruktiivne, insenertehnilised projektiosad: esitada Eesti Standartidega ettenähtud mahus, vastavalt põhiprojekti staadiumile. 

3.5.8    Välisvõrkude projekteerimiseks esitada välisvõrkude ehitusprojektid. Ehitusprojektid esitada Eesti Standartidega ettenähtud mahus, vastavalt põhiprojekti staadiumile.
3.5.9    Sõidukite või inimeste liiklemiseks kasutatavate rajatiste projekteerimiseks esitada vertikaalplaneerimise joonis, põhilised pinnakatete tööde mahud, konstruktiivsed ristprofiilid.

3.5.10  Lubatud teekatted: kõvakate. 
3.5.11  Muud nõuded: vastavalt seadustes, määrustes ja standardites kehtestatud nõuetele.
	3.6  KOOSKÕLASTUSED




3.6.1     Ida-Eesti Päästekeskuse Narva Keskkomando.

3.6.2     Keskkonnaamet.

3.6.3     Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

